**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) lengvatą juridiniams asmenims, kurie Klaipėdos miesto istorinėje dalyje (Senamiestyje) vykdo (vykdė) veiklą, skatinančią turizmą – UAB „TARAVOS ANIKĖ“ (kodas 140537532) ir UAB „EXAMODA“ (kodas 300151222).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimais patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatos suteikimo juridiniams asmenims.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas pagal Klaipėdos miesto savivaldybės tarybos 2010 m. liepos 29 d. sprendimu T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas ir papildytas tarybos 2011 m. liepos 28 d. sprendimu Nr. T2-235) patvirtintu NTM lengvatų teikimo tvarkos aprašu.

UAB „TARAVOS ANIKĖ“ veikla – lauko kavinės veikla adresu: Sukilėlių g. 8, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.3. punktas).

UAB „EXAMODA“ veikla – mažos parduotuvės veikla (parduotuvės prekybinis plotas iki 100 kv. metrų) adresu: Didžioji Vandens g. 16-1, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.1. punktas).

Šie juridiniai asmenys, pateikę prašymus NTM lengvatai gauti, atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, vykdantiems Klaipėdos miesto istorinėje dalyje veiklą, skatinančią turizmą, būtų suteikta mokesčio lengvata, tuo paremiant vystomą verslą Klaipėdos miesto Senamiestyje.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „TARAVOS ANIKĖ“ ir UAB „EXAMODA“ atitinka nereikšmingos pagalbos gavėjui keliamus reikalavimus ir jų vykdoma (vykdyta) veikla atitinka patvirtinto lengvatų teikimo tvarkos aprašo reikalavimus.

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „TARAVOS ANIKĖ“ su prašymu pateikė 2011 metų NTM deklaraciją, perduotą Klaipėdos VMI. Už nekilnojamąjį turtą adresu Sukilėlių g. 8, Klaipėda, apskaičiuota NTM suma sudaro 3414 Lt (569000 Lt mokestinė vertė x 0,6%). Lengvatos dydis – 50 proc., t. y. 1707 Lt.

UAB „EXAMODA“ su prašymu pateikė 2011 metų NTM deklaraciją, perduotą Klaipėdos apskrities VMI. Už nekilnojamąjį turtą adresu Didžioji Vandens g. 16-1, Klaipėda, apskaičiuota NTM suma sudaro 2052 Lt (342000 Lt mokestinė vertė x 0,6 %). Lengvatos dydis – 30 proc., t.y. 616 Lt.

**6. Lėšų poreikis sprendimo įgyvendinimui.**

Dėl suteiktų NTM lengvatų juridiniams asmenims Klaipėdos miesto savivaldybė į biudžetą negaus 2323 Lt pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti juridinius asmenis, vykdančius Klaipėdos miesto Senamiestyje veiklą, skatinančią turizmą.

Neigiamos pasekmės nurodytos šio aiškinamojo rašto 6 dalyje.

Mokesčių skyriaus vedėja Jolanta Uptienė